Па-першае, кусаюцца кошты. Па-другое, сваёй вітаміннай прадукцыі на прылаўках альбо няма, альбо ёсць у вельмі невялікай колькасці. Дзе-нідзе яшчэ можна прыдбаць беларускія яблыкі па 9–11 тысяч рублёў за кілаграм. Але ў абсалютнай большасці крамы ды рынкі прапануюць пакупнікам гэтую прадукцыю з Нідэрландаў, Бельгіі, Італіі ды іншых зусім не блізкіх краінаў па коштах ад 25 да 40 тысяч айчынных грашовых адзінак. Вось толькі каму пашчасціць, той можа нарвацца на суседскія — польскія, прычым даволі смачныя яблыкі па цане, параўнальнай з беларускай прадукцыяй — 9,5–12 тысяч за кіло.